Azekka-nni n tmezla, yal tawacult ara yezlun ad d-tekker tanezzayt i wakken ad zlun ixef n lɛid, d ikerri neɣ d aqelwac. Mi id-iwweḍ wass-nni n lɛid ad kkren yergazen tafejrit i wakken ad ruḥen ad zlun, ma d tilawin ttruḥent ɣer tmeqbert i wakken ad ɣafrent wid yemmuten, mi tekfa tẓallit ad mɣafaren gar-asen, syin ɣur-s ttruḥun ɣer tewliyin-nsen ttɣafaren-ten-t-id gellun-asent s tmeẓẓuɣt d yiles n yizimer akked teɣruḍt, rennun ttawin-asent lqeḍyan n tḥanutt ama d ṣṣabun neɣ d kra n tɣawsiwin n wexxam.